অ্যা গ্যাদারিং অব ডে'স

অ্যা গ্যাদারিং অফ ডেজ: অ্যা নিউ ইংল্যান্ড গার্ল'স জার্নাল, ১৮৩০-৩২ (১৯৭৯) হল মার্কিন লেখিকা জোয়ান ব্লোস-এর লেখা একটি শিশু-কিশোর ঐতিহাসিক উপন্যাস। বইটি ১৮৩০-এর দশকের নিউ ইংল্যান্ডের পটভূমিতে রচিত একটি কাল্পনিক ডায়েরি। এটি ১৯৮০ সালে যুক্তরাষ্ট্রের দুটি সর্বোচ্চ সাহিত্য সম্মাননা নিউবেরি পদক এবং শিশুসাহিত্যের জন্য ন্যাশনাল বুক অ্যাওয়ার্ড (হার্ডকভার বিভাগ) লাভ করে।"জাতীয় বই পুরস্কার – ১৯৮০". ন্যাশনাল বুক ফাউন্ডেশন। সংগৃহীত ২১ ফেব্রুয়ারি, ২০১২।
এবং মার্কিন শিশুসাহিত্যে অসাধারণ অবদানের জন্য ১৯৮০ সালের নিউবেরি পদক লাভ করে।

বইটি ক্যাথেরিন হল নামে এক তরুণী মেয়ের রক্ষিত একটি ডায়েরি আকারে লেখা, যে তার বিধবা পিতা ও ছোট বোনের সাথে নিউ ইংল্যান্ডের একটি গ্রামীণ বসতিতে বসবাস করে। এই দিনলিপিতে ১৮৩০ থেকে ১৮৩২ সালের মধ্যবর্তী সময়ের তার দৈনন্দিন জীবনচিত্র বিবৃত হয়েছে। এই দুই বছরের ঘটনাবলীর মধ্যে এমন কয়েকটি ঘটনা রয়েছে যা তার বাকি জীবনকে গভীরভাবে প্রভাবিত করেছিল। এর মধ্যে রয়েছে একজন পলাতক দাসকে সাহায্য করা, তার পিতার পুনর্বিবাহ এবং তার সবচেয়ে ভালো বন্ধুর আকস্মিক মৃত্যু।

 ক্যাথেরিন হল 
ক্যাথেরিন, যাকে বন্ধুরা 'ক্যাথ' নামে ডাকে, বইটি শুরু হওয়ার সময় তার বয়স তেরো বছর। তার জন্মদিন মে মাসে, তাই দিনলিপির বেশিরভাগ সময় জুড়েই তার বয়স তেরো। তার সবচেয়ে ভালো বন্ধুর নাম ক্যাসি, যে দিনলিপি লেখার সময়কালেই মারা যায়।

ক্যাথেরিনের একটি ছোট বোন আছে, ম্যাটি। দিনলিপি শুরুর চার বছর আগে তার মায়ের মৃত্যু হয়। ১৮৩১ সালের মে মাসে তার পিতা পুনর্বিবাহ করেন এবং তার স্ত্রী, একজন বিধবা, তার নিজের ছেলেকে তাদের সাথে থাকতে নিয়ে আসেন, তার নাম ড্যানিয়েল। তারা সকলেই একসাথে কীভাবে একটি পরিবার হবে তা বুঝে নেয় এবং ক্যাথেরিন তার নতুন সৎমাকে ভালবাসতে শেখে।

 ক্যাসি শিপম্যান 
ক্যাসি হল ক্যাথেরিনের সবচেয়ে ভালো বন্ধু। সে ক্যাথেরিনের চেয়ে এক বছরের বড়, চোদ্দ বছর, কিন্তু দুই বন্ধুই প্রায় একই উচ্চতার। তার তিন ভাই আছে: ডেভিড হোরেশিও (দুই বছরের বড়), আসা হেইল (ক্যাথেরিনের সমবয়সী), এবং উইলিয়াম ম্যাসন, সবার ছোট। ১৮৩১ সালের গ্রীষ্মে, ক্যাসি হঠাৎ করে প্রচণ্ড জ্বরে আক্রান্ত হয়। পরবর্তী নয় দিন তার অবস্থার অবনতি হতে থাকে এবং ১৮৩১ সালের ২০শে আগস্ট ঘুমের মধ্যেই তার মৃত্যু হয়।

১৮৯৯ সালে তার প্রপৌত্রীকে লেখা চিঠিতে ক্যাথেরিন তার প্রিয় শৈশবের বন্ধু সম্পর্কে বলে, "আমাদের সবার মধ্যে, সে-ই একমাত্র যে কখনো বড় হয়নি।"

 স্বীকৃতি ও প্রতিক্রিয়া 
বইটি প্রকাশের সময়, কার্কাস রিভিউ মন্তব্য করে, "ভাষ্যটি উপযুক্তভাবে সংযত এবং সেই যুগের কথ্য ও লেখার ধাঁচ সঠিকভাবে অনুকরণের উদ্দেশ্যে ব্যবহৃত ভাষা কখনও কখনও এতটাই অনাড়ম্বরভাবে প্রথাগত যে পাঠককে তা অনুসরণ করতে গেলে তীক্ষ্ণ মনোযোগ দিতে হয়। এর পুরস্কার হল প্রতিবেশী, বন্ধু এবং পরিবারের ঘনিষ্ঠ সমাজের উপর নির্ভরশীল অতীত জীবনের একটি উষ্ণ ও আকর্ষণীয় ঝলক। সযত্নে গবেষণাকৃত এবং প্রত্যয়ীভাবে উপস্থাপিত।" ১৯৭৬ থেকে ১৯৮৫ সাল পর্যন্ত নিউবেরি পদকপ্রাপ্ত বইগুলির ওপর একটি পশ্চাদ্দর্শন মূলক রচনায় সাহিত্য সমালোচক জেনা সাদারল্যান্ড লিখেন, "ক্যাথেরিনের দিনলিপি পলাতক দাসদের বিষয়ে তার বৈচিত্র্যময় দৃষ্টিভঙ্গির প্রতিফলন দেখায় এবং এটি লিপিবদ্ধ ইতিহাসের উল্লেখ করে; কিন্তু লেখকের ঐতিহাসিক গবেষণার ইঙ্গিতবাহী বিস্তারিত বিবরণ কখনই আপত্তিজনক নয় এবং তারা আখ্যানের প্রবাহে বাধা সৃষ্টি করে গল্পটিকে আধিপত্য করে না। সারসংক্ষেপে, এটি একটি ঐতিহাসিক সময়ে রচিত বই, কিন্তু এটি উনবিংশ শতাব্দীর নিউ হ্যাম্পশায়ার সম্পর্কে বই নয়: এটি একজন মানুষের সম্পর্কে বই।"

 টীকা 

 তথ্যসূত্র 
        Category:1979 American novels Category:Fictional diaries Category:Children's historical novels Category:American children's novels Category:Newbery Medal–winning works Category:National Book Award for Young People's Literature–winning works Category:Novels set in New Hampshire Category:Novels set in the 1830s Category:1979 children's books Category:Children's books set in New Hampshire Category:Children's books set in the 1830s